Á skólaárinu 2019 - 2020 verður lögð áhersla á að efla enn frekar leiðsagnarmat og fjarnám við skólann auk þess sem boðið verður upp á heilsunuddbraut í samstarfi við Fjölbrautaskólann við Ármúla . LeiðsagnarmatStefnt er að enn frekari eflingu leiðsagnarmats í samræmi við áherslur í Aðalnámskrá framhaldsskóla frá 2011 . Haldið verður áfram með vörðuvikur sitt hvorum megin miðannarmats . Í fyrri vörðuvikunni , sem haldin verður 16. - 20. september , munu kennarar boða til sín nemendur í öllum áföngum þar sem farið verður yfir námslega stöðu og líðan í áfanga . Til að efla kennara í beitingu viðtala var þeim boðið upp á námskeið í lok vorannar 2019 . Miðannarmat er mikilvægur þáttur af leiðsagnarmatinu . Nemendur fara í viðtöl hjá umsjónakennurum sínum í kjölfar miðannarmats sem verður 7. október þar sem farið er yfir stöðuna og leiðir til úrbóta ræddar sé þess þörf . FjarnámBoðið er upp á fjarnám í flestum bóklegum áföngum við skólann á skólaárinu 2019 - 2020 . Í öllum fjarnámsáföngum verður tekin upp sú regla að það verður taktur í verkefnaskilum áfangans . Nemendur fá góðar og haldbærar upplýsingar um verkefnin og verkefnaskil . Með þessu móti skapast ákveðinn takur í náminu sem mikilvægur er fyrir þá nemendur sem ekki sækja kennslustundir með reglulegum hætti . Lögð verður áhersla á að efla markaðssetningu fjarnámsins og að kynna það betur út á við . Nám á heilsunuddbrautÁ skólaárinu 2019 - 2020 verða fyrstu verklegu fög heilsunuddbrautar kennd við Framhaldsskólann á Húsavík . Markmið skólans er að efla þetta nám enn frekar .